ഒന്നല്ല, നാല് റണ്ണൗട്ടുകള് ഗാബോറോണ് ബോട്സ്വാന: ഒരു മത്സരത്തില് നാല് മങ്കാഡിങ് റണ്ണൗട്ടുകള് നടത്തി കാമറൂണിന്റെ വനിതാ ക്രിക്കറ്റര് മാവീ ഡൗമ. ഉഗാണ്ടയ്ക്കെതിരേ നടന്ന വനിതകളുടെ ആഫ്രിക്കന് മേഖലാ ട്വന്റി20 ലോകകപ്പ് യോഗ്യതാ മത്സരത്തിലാണു സംഭവം. ഒന്നിന് 153 റണ്ണെന്ന ശക്തമായ നിലയില്നിന്ന ഉഗാണ്ട 20 ഓവര് പിന്നിടുമ്ബോള് ആറിന് 190 റണ്ണെന്ന നിലയിലായി. മറുപടി ബാറ്റ് ചെയ്ത കാമറൂണ് ഉഗാണ്ടയ്ക്ക് 155 റണ് ജയം സമ്മാനിച്ച് 15 ഓവറില് 35 ന് ഓള്ഔട്ടായി. 16ാം ഓവറിലെ മൂന്നാമത്തെ പന്തിലാണു മങ്കാഡിങുകള് തുടങ്ങുന്നത്. പേസറായ ഡൗമ എറിയാനെത്തുമ്ബോഴേക്കും നോണ് സ്ട്രൈക്കര് കെവിന് ആവിനോ ക്രീസ് വിട്ടിരുന്നു. ബൗളിങ് പൂര്ത്തിയാക്കാതെ ഡൗമ വിക്കറ്റ് തെറുപ്പിച്ചു. അവസാന പന്തില് റിതാ മുസാമാലിം ബൗളിങ് പൂര്ത്തിയാകും മുമ്ബ് ക്രീസ് വിട്ടു. അവസാന ഓവറില് ഇമ്മാകുലേറ്റ് നാകിസുയി, ജാനറ്റ് എംബാബാസി എന്നിവരും മങ്കാഡിങ്ങിന് ഇരയായി. നാല് ഓവറില് നാല് റണ് മാത്രം വഴങ്ങി മൂന്ന് വിക്കറ്റെടുത്ത കോന്സി അവെകോയുടെ പ്രകടനമാണു കാമറൂണിനെ വഴിതെറ്റിച്ചത്.